title: 2010/336/CFSP: 2010 m. birželio 14 d. Tarybos sprendimas 2010/336/BUSP dėl ES veiklos pagal Europos saugumo strategiją remiant Sutarties dėl prekybos ginklais sudarymą

text:
18.6.2010

               LT

               Europos Sąjungos oficialusis leidinys

               L 152/14

         TARYBOS SPRENDIMAS 2010/336/BUSP
   2010 m. birželio 14 d.
   dėl ES veiklos pagal Europos saugumo strategiją remiant Sutarties dėl prekybos ginklais sudarymą
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 26 straipsnio 2 dalį ir 31 straipsnio 1 dalį,
   kadangi:

               (1)

               2003 m. gruodžio 12 d. Europos Vadovų Taryba priėmė Europos saugumo strategiją, kurioje raginama nustatyti veiksmingu daugiašališkumu pagrįstą tarptautinę tvarką. Europos saugumo strategijoje pripažįstama, kad Jungtinių Tautų (JT) Chartija yra esminis tarptautinių santykių pagrindas. JT stiprinimas ir sąlygų JT sudarymas jų įsipareigojimams vykdyti ir efektyviai veikti yra vienas iš Europos Sąjungos prioritetų.

               (2)

               2006 m. gruodžio 6 d. JT Generalinė Asamblėja priėmė Rezoliuciją 61/89 „Siekiant sudaryti Sutartį dėl prekybos ginklais: įprastinės ginkluotės importo, eksporto ir perdavimo bendrų tarptautinių standartų nustatymas“.

               (3)

               2006 m. gruodžio 11 d. išvadose Taryba palankiai įvertino oficialiai pradėtą procesą rengiant teisinę galią turinčią tarptautinę Sutartį dėl prekybos ginklais (SPG) ir su džiaugsmu pažymėjo, kad JT Generalinės Asamblėjos rezoliucijai 61/89 pritarė akivaizdi dauguma JT valstybių narių, įskaitant visas Sąjungos valstybes nares. Taryba dar kartą patvirtino, kad Sąjunga ir jos valstybės narės aktyviai dalyvaus šiame procese, ir pabrėžė bendradarbiavimo su kitomis valstybėmis ir regioninėmis organizacijomis šiame procese svarbą.

               (4)

               JT Generalinis Sekretorius įsteigė 28 narių Vyriausybinių ekspertų grupę (GGE), kuri turi toliau svarstyti SPG galimybę. Grupė posėdžiavo 2008 m. ir padarė išvadą, kad JT tokios SPG galimybę būtina palaipsniui, atvirai ir skaidriai papildomai svarstyti ir dėti pastangas šiame procese. GGE paragino valstybes, kurios gali ir kurių bus paprašyta, teikti paramą valstybėms, kurioms jos reikia.

               (5)

               2007 m. gruodžio 10 d. išvadose Taryba palankiai įvertino tai, kad įsteigta JT GGE, ir pareiškė tvirtą įsitikinimą, kad visa apimantis teisinę galią turintis dokumentas, suderintas su galiojančiais valstybių įsipareigojimais pagal atitinkamą tarptautinę teisę, kuriuo nustatomi įprastinės ginkluotės importo, eksporto ir perdavimo bendri tarptautiniai standartai, galėtų svariai prisidėti kovojant su nepageidaujamu bei neatsakingu įprastinės ginkluotės platinimu.

               (6)

               Jungtinių Tautų nusiginklavimo tyrimų institutas (UNIDIR) prisidėjo prie šio proceso parengdamas dviejų dalių studiją, kurią sudarė dvi išsamios JT valstybių narių nuomonių dėl SPG sudarymo galimybių, taikymo srities ir numatomų kriterijų analizės. Šios analizės, parengtos 2007 m. gruodžio mėn. ir 2008 m. sausio mėn., buvo labai naudingos GGE darbui.

               (7)

               2008 m. gruodžio 24 d. JT Generalinė Asamblėja priėmė Rezoliuciją 63/240 „Siekiant sudaryti Sutartį dėl prekybos ginklais: įprastinės ginkluotės importo, eksporto ir perdavimo bendrų tarptautinių standartų nustatymas“, kuria įsteigiama Neribotos sudėties darbo grupė (OEWG), kuri turi toliau svarstyti tuos GGE ataskaitoje nurodytus elementus, dėl kurių būtų galima pasiekti bendrą sutarimą ir įtraukti juos į galimą teisinę galią turinčią sutartį dėl įprastinės ginkluotės importo, eksporto ir perdavimo. OEWG 2009 m. posėdžiavo du kartus ir pateikė JT Generalinei Asamblėjai ataskaitą, pažymėdama, kad reikėtų tarptautiniu mastu imtis veiksmų sprendžiant problemas, susijusias su nereguliuojama prekyba įprastiniais ginklais ir jų patekimu į nelegalias rinkas.

               (8)

               Atsižvelgdama į pirmiau minėtas Tarybos išvadas, Sąjunga nusprendė remti SPG procesą, į diskusiją įtraukdama valstybes, kurios nėra GGE narės, ir kitus subjektus, pavyzdžiui, pilietinės visuomenės ir pramonės sektoriaus atstovus, kad būtų didinamas šio klausimo supratimas ir prisidėta prie GGE darbo. Šiuo tikslu 2009 m. sausio 19 d. Taryba priėmė Tarybos sprendimą 2009/42/BUSP (1) dėl paramos ES veiklai siekiant trečiosiose šalyse pagal Europos saugumo strategiją remti procesą, kurio tikslas – Sutartis dėl prekybos ginklais.

               (9)

               Įgyvendinant Sprendimą 2009/42/BUSP, sprendimą įgyvendinanti agentūra UNIDIR 2009 m. vasario mėn. – 2010 m. vasario mėn. surengė šešis regioninius seminarus, papildomą renginį ir įvadinį bei baigiamąjį renginius. Vykdant šią veiklą atitinkamiems suinteresuotiesiems subjektams, įskaitant pilietinės visuomenės, pramonės sektoriaus ir GGE nedalyvaujančių šalių atstovus, buvo suteikta galimybė dalyvauti atvirose neformaliose diskusijose dėl SPG. Be to, įgyvendinant Tarybos sprendimą 2009/42/BUSP buvo suteikta galimybė į vykdomą tarptautinį procesą integruoti nacionalinius ir regioninius metodus, taip pat prisidėti nustatant Sutarties dėl prekybos įprastiniais ginklais taikymo sritį ir galimas pasekmes.

               (10)

               2009 m. gruodžio 2 d. JT Generalinė Asamblėja priėmė Rezoliuciją 64/48 „Sutartis dėl prekybos ginklais“, kurioje buvo nuspręsta 2010 m. sušaukti JT konferenciją dėl SPG, kad būtų parengtas teisinę galią turintis dokumentas dėl kuo aukštesnių bendrų tarptautinių standartų, taikomų įprastinių ginklų perdavimui. Rezoliucijoje taip pat buvo nuspręsta, kad likę OEWG posėdžiai turi būti laikomi JT konferencijos parengiamojo komiteto posėdžiais.

               (11)

               Atsižvelgiant į pagal Sprendimą 2009/42/BUSP vykdomą veiklą, kuri nutraukiama 2010 m. gegužės mėn., į tai, kad reikia pasirengti 2012 m. JT konferencijai dėl SPG, siekiant joje gerų rezultatų, ir į Rezoliucijoje 64/48 pateiktą rekomendaciją užtikrinti kuo platesnį ir veiksmingesnį dalyvavimą konferencijoje, Sąjunga turėtų remti JT konferencijos parengiamąjį procesą siekdama užtikrinti, kad ji būtų kuo platesnio masto ir kad joje būtų galima pateikti konkrečių rekomendacijų dėl būsimos SPG nuostatų. Sąjungos parama SPG procesui turėtų apimti priemones, skirtas paramai trečiųjų šalių nacionalinėms eksporto ir importo kontrolės sistemoms, kurios turėtų atitikti būsimą SPG,

         PRIĖMĖ ŠĮ SPRENDIMĄ:
   1 straipsnis
   1.   Siekdama remti Sutartį dėl prekybos ginklais (SPG), Sąjunga vykdo veiklą, kuria siekiama šių tikslų:

               —

               remti JT konferencijos dėl SPG parengiamąjį procesą siekiant užtikrinti, kad ji būtų kuo platesnio masto ir kad joje būtų galima pateikti konkrečių rekomendacijų dėl būsimos SPG nuostatų,

               —

               teikti JT valstybėms narėms paramą joms plėtojant ir gerinant nacionalinę ir regioninę patirtį, kad būtų vykdoma veiksminga ginklų perdavimo kontrolė, siekiant užtikrinti, kad būsima SPG, jai įsigaliojus, būtų kuo veiksmingesnė.

         2.   Siekdama įgyvendinti 1 dalyje nurodytus tikslus, Sąjunga imsis šio projekto:

               —

               surengs septynis regioninius seminarus, įvadinį ir baigiamąjį renginį, ne daugiau kaip tris papildomus renginius, ir skleis informaciją apie rezultatus.

         Pirmiau nurodyto projekto išsamus aprašymas pateikiamas priede.
   2 straipsnis
   1.   Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) yra atsakingas už šio sprendimo įgyvendinimą.
   2.   1 straipsnio 2 dalyje nurodytą projektą įgyvendina JT nusiginklavimo tyrimų institutas (UNIDIR).
   3.   UNIDIR atlieka savo užduotį vyriausiojo įgaliotinio atsakomybe. Šiuo tikslu vyriausiasis įgaliotinis ir UNIDIR sudaro būtinus susitarimus.
   3 straipsnis
   1.   1 straipsnio 2 dalyje nurodyto projekto įgyvendinimui skiriama orientacinė finansavimo suma yra 1 520 000 EUR.
   2.   Išlaidos, finansuojamos 1 dalyje nurodyta suma, valdomos laikantis Sąjungos bendrajam biudžetui taikomų procedūrų ir taisyklių.
   3.   Europos Komisija prižiūri, kad 1 dalyje nurodytos išlaidos būtų tinkamai valdomos. Šiuo tikslu ji ir UNIDIR sudaro finansavimo susitarimą. Susitarime numatoma, kad UNIDIR turi užtikrinti Sąjungos įnašo matomumą, proporcingą jo dydžiui.
   4.   Komisija siekia, kad 3 dalyje nurodytas finansavimo susitarimas būtų sudarytas kuo greičiau po šio sprendimo įsigaliojimo. Ji praneša Tarybai apie visus sunkumus, su kuriais susiduriama tame procese, ir finansavimo susitarimo sudarymo datą.
   4 straipsnis
   Vyriausiasis įgaliotinis teikia Tarybai ataskaitas dėl šio sprendimo įgyvendinimo remdamasis reguliariomis ataskaitomis, kurios parengiamos po kiekvieno surengto regioninio seminaro, baigiamojo ir įvadinio seminaro, taip pat papildomų renginių. Ataskaitas rengia UNIDIR; Taryba šių ataskaitų pagrindu atlieka įvertinimą. Komisija teikia informaciją apie 1 straipsnio 2 dalyje nurodyto projekto įgyvendinimo finansinius aspektus.
   5 straipsnis
   1.   Šis sprendimas įsigalioja jo priėmimo dieną.
   2.   Šis sprendimas netenka galios praėjus 24 mėnesiams nuo 3 straipsnio 3 dalyje nurodyto finansavimo susitarimo sudarymo datos. Jis netenka galios praėjus šešiems mėnesiams nuo jo įsigaliojimo datos, jeigu iki to laiko nesudaromas minėtas finansavimo susitarimas.

      Priimta Liuksemburge 2010 m. birželio 14 d.

            Tarybos vardu

            Pirmininkė

         C. ASHTON

      (1)  OL L 17, 2009 1 22, p. 39.

      PRIEDAS
      1.   Tikslas

      Bendras šio sprendimo tikslas – remti JT konferencijos dėl SPG parengiamąjį procesą siekiant užtikrinti, kad ji būtų kuo platesnio masto ir kad joje būtų galima pateikti konkrečių rekomendacijų dėl būsimos SPG nuostatų, ir teikti JT valstybėms narėms paramą joms plėtojant ir gerinant nacionalinę ir regioninę patirtį, kad būtų vykdoma veiksminga ginklų eksporto ir perdavimo kontrolė.
      2.   Projekto aprašymas

      2.1.   Projekto tikslas

      Projektu siekiama tokių konkrečių tikslų:

                  a)

                  remti JT konferencijos dėl SPG parengiamąjį procesą, be kita ko:

                              i)

                              užtikrinant, kad JT valstybės narės, pilietinė visuomenė ir pramonės sektoriaus atstovai būtų geriau informuoti apie SPG procesą, turėtų daugiau žinių apie jį ir geriau jį suprastų;

                              ii)

                              skatinant, kad Parengiamojo komiteto darbe 2010–2011 m. aktyviai ir veiksmingai dalyvautų kuo daugiau JT valstybių narių;

                              iii)

                              nustatant ir suformuluojant konkrečius pasiūlymus dėl SPG turinio, įskaitant kuo išsamesnę taikymo sritį, kriterijus ir galimas pasekmes;

                              iv)

                              trečiosiose šalyse skatinant nustatyti kuo aukštesnius SPG standartus, remiantis taip pat ir regionine patirtimi bei priemonėmis;

                              v)

                              remiant pasirengimą 2012 m. konferencijai stiprinant dalyvių gebėjimus derėtis.

                  b)

                  remti trečiųjų šalių pastangas įdiegti, gerinti ir įgyvendinti atitinkamai ginklų eksporto ir perdavimo kontrolės sistemas, be kita ko:

                              i)

                              padedant įdiegti licencijavimo sistemas ir užtikrinti jų įgyvendinimą;

                              ii)

                              padedant užtikrinti, kad būtų geriau laikomasi nacionalinių kontrolės priemonių, kuriomis bus įgyvendinama būsima SPG, įskaitant sienų kontrolę ir ginklų eksporto bei perdavimo stebėseną, ir geriau užtikrinamas jų vykdymas;

                              iii)

                              padedant rengti nacionalines ir regionines ataskaitas dėl ginklų eksporto ir importo, kad būtų skatinamas prekybos ginklais skaidrumas ir atskaitomybė už ją;

                              iv)

                              remiant didesnį prekybos ginklais skaidrumą ir atskaitomybę už ją dalyvaujant JT įprastinės ginkluotės registro (UN ROCA) veikloje;

                              v)

                              padedant nacionaliniu lygiu žymėti ir atsekti šaulių ir lengvuosius ginklus (SALW).

            2.2.   Projekto rezultatai

      Įgyvendinus projektą:

                  a)

                  JT valstybės narės bus geriau informuotos apie SPG procesą, turės daugiau žinių apie jį ir geriau jį supras;

                  b)

                  bus užtikrinta, kad JT valstybės narės plačiai ir aktyviau dalyvautų Parengiamojo komiteto darbe 2010–2011 m., be kita ko, suformuluojant konkrečius pasiūlymus dėl SPG turinio, kuriame turėtų būti atspindėta kuo platesnė taikymo sritis ir kuo aukštesni standartai;

                  c)

                  trečiosios šalys bus geriau informuotos apie įprastinių ginklų eksporto kontrolės sistemų struktūrą ir veikimą, be kita ko, teikiant paramą, kuria siekiama užtikrinti, kad būtų geriau laikomasi nacionalinių kontrolės priemonių, kuriomis bus įgyvendinama būsima SPG, įskaitant sienų kontrolę ir ginklų eksporto bei perdavimo stebėseną, ir geriau užtikrinamas jų vykdymas;

                  d)

                  bus pagerintas ginklų registravimas ir jų apskaita, be kita ko, užtikrinant, kad ginklai būtų žymimi, atsekami, o informacija apie juos nacionaliniu lygiu būtų pateikiama UN ROCA, taip pat didinant dalyvaujančių valstybių nacionalinius pajėgumus eksporto kontrolės srityje.

            2.3.   Veiklos apibūdinimas

      Projekte numatyta, kad bus surengti septyni regioniniai seminarai, įvadinis ir baigiamasis renginys, ne daugiau kaip trys papildomi renginiai, ir skleidžiama informacija apie rezultatus.
      Regioniniai seminarai truks po tris dienas tam tikroje nustatytinoje tikslinių regionų vietoje.
      2.3.1.   Regioninių seminarų struktūra

      Seminaruose bus daromi tokie pranešimai ir surengtos tokios diskusijos:

                  Pirma dalis (1 DIENA ir 2 DIENA (pirma pusė)):

                              a)

                              bendra SPG apžvalga, aiškinamojo pobūdžio informacija, galima taikymo sritis ir kriterijai ir t. t.;

                              b)

                              nuomonės dėl SPG nacionaliniu ir regioniniu lygiu, įskaitant Sąjungos nuomonės dėl SPG pristatymą;

                              c)

                              kiti SPG aspektai, įskaitant skaidrumo ir paramos priemones;

                              d)

                              rekomendacijų, skirtų darbui Parengiamojo komiteto posėdžiuose, rengimas.

                  Antra dalis (2 DIENA (antra pusė) ir 3 DIENA):

                              a)

                              pranešimas apie nacionalines ir regionines prekybos įprastiniais ginklais kontrolės sistemas, įskaitant 2008 m. gruodžio 8 d. Tarybos bendrąją poziciją 2008/944/BUSP, nustatančią bendrąsias taisykles, reglamentuojančias karinių technologijų ir įrangos eksporto kontrolę (1);

                              b)

                              licencijavimo sistemų diegimo ir jų įgyvendinimo užtikrinimo aspektai, įskaitant teisinius ir administracinius aspektus;

                              c)

                              aspektai, susiję su tuo, kaip laikomasi nacionalinių kontrolės priemonių, kuriomis bus įgyvendinama būsima SPG, įskaitant sienų kontrolę ir ginklų eksporto bei perdavimo stebėseną, ir užtikrinamas jų vykdymas;

                              d)

                              ginklų registravimo ir jų apskaitos aspektai, įskaitant nacionalines ir regionines ataskaitas dėl ginklų eksporto ir perdavimo;

                              e)

                              UN ROCA vaidmuo ir veikimas, įskaitant paramą teikiant registrui nacionalines ataskaitas;

                              f)

                              tarptautinės ir nacionalinės SALW žymėjimo ir atsekimo priemonės ir parama jas įgyvendinant.

            Trijų dienų seminarai apims darbo grupės posėdžius, skirtus konkretiems SPG aspektams.
      2.3.2.   Seminarų dalyviai

      Regioninių seminarų dalyviai:

                  a)

                  diplomatinis ir karinis/gynybos srities personalas iš regiono šalių, visų pirma institucijų, atsakingų už nacionalinę politiką SPG atžvilgiu, darbuotojai, įskaitant nacionalinius atstovus, dalyvaujančius SPG parengiamojo komiteto darbe;

                  b)

                  techninis ir teisėsaugos personalas iš regiono šalių, visų pirma eksporto kontrolės institucijų, muitinės ir teisėsaugos pareigūnai (po du dalyvius iš kiekvienos šalies);

                  c)

                  tarptautinių ir regioninių organizacijų, regioninių nevyriausybinių organizacijų (NVO), analitinių centrų ir vietos/regionų pramonės sektoriaus atstovai;

                  d)

                  UNIDIR ir Jungtinių Tautų nusiginklavimo tyrimų biuro atstovai (UNODA; Įprastinės ginkluotės skyriaus ir Regioninio skyriaus atstovai, atitinkamais atvejais įskaitant regioninių centrų atstovus);

                  e)

                  nacionaliniai ir tarptautiniai įprastinių ginklų eksporto kontrolės aspektų techniniai ekspertai, įskaitant Sąjungos ekspertus ir pramonės sektoriaus atstovus.

            Atsižvelgiant į regionų dydį, tikimasi, kad kiekviename seminare dalyvaus po 45–80 dalyvių. Pirmoje kiekvieno seminaro dalyje dalyvaus po vieną diplomatinės tarnybos ar karinį pareigūną iš kiekvienos pakviestos valstybės, o antroje dalyje dalyvaus po vieną techninio personalo atstovą ir teisėsaugos pareigūną iš kiekvienos pakviestos valstybės. Šalis, kurios bus pakviestos dalyvauti kiekviename seminare, ir seminarų dalyvius atrinks vyriausiasis įgaliotinis, pasikonsultavęs su kompetentingais Tarybos organais ir remdamasis UNIDIR pateiktu pasiūlymu.
      Turėtų būti tinkamu lygiu užtikrintas Sąjungos ekspertų dalyvavimas seminaruose, susijęs tiek su technine, tiek su politine patirtimi.
      2.3.3.   Parama: mokslinių tyrimų komponentas

      Siekiant užtikrinti, kad JT procesui laiku būtų teikiama išsamia informacija pagrįsta ir esminė parama, reikalingas tvirtas mokslinių tyrimų komponentas. UNIDIR paves kompetentingiems mokslinių tyrimų institutams ar atskiriems ekspertams parengti ne daugiau kaip 12 informacinių mokslinių tyrimų dokumentų, kuriuose daugiausia dėmesio bus skiriama tam tikriems projekto ir regioninių seminarų atžvilgiu svarbiausiems aspektams. UNIDIR pasiūlys vyriausiajam įgaliotiniui galimų mokslinių tyrimų institutų ar atskirų ekspertų, turinčių tvirtų žinių apie konkrečius SPG aspektus, galutinį sąrašą. Vyriausiasis įgaliotinis atrinks tinkamiausius iš jų, remdamasis galutiniu sąrašu ir pasikonsultavęs su kompetentingais Tarybos organais.
      2.3.4.   Seminarų regioninis paskirstymas

      Regioniniai seminarai bus rengiami šioms šalių grupėms:

                  a)

                  vienas seminaras Pietų bei Centrinės Amerikos ir Karibų jūros valstybių regionui;

                  b)

                  vienas seminaras Artimųjų Rytų regionui;

                  c)

                  vienas seminaras Šiaurės, Vakarų ir Centrinės Afrikos regionui;

                  d)

                  vienas seminaras Rytų ir Pietų Afrikos regionui;

                  e)

                  vienas seminaras Rytų Azijos ir Ramiojo vandenyno valstybių regionui;

                  f)

                  vienas seminaras Pietų ir Centrinės Azijos regionui;

                  g)

                  vienas seminaras „Platesnės Europos“ regionui.

            Siūlomos preliminarios seminarų vietos:

                  a)

                  Pietų bei Centrinės Amerikos ir Karibų jūros valstybių regionui – Buenos Airės arba Rio de Žaneiras;

                  b)

                  Artimųjų Rytų regionui – Kairas arba Beirutas;

                  c)

                  Šiaurės, Vakarų ir Centrinės Afrikos regionui – Rabatas arba Akra;

                  d)

                  Rytų ir Pietų Afrikos regionui – Nairobis arba Johanesburgas;

                  e)

                  Rytų Azijos ir Ramiojo vandenyno valstybių regionui – Džakarta arba Pekinas;

                  f)

                  Pietų ir Centrinės Azijos regionui – Naujasis Delis arba Astana;

                  g)

                  „Platesnės Europos“ regionui – Maskva arba Belgradas.

            Sprendimas dėl galutinių vietų bus priimtas stengiantis kuo geriau pasinaudoti ištekliais, kuo labiau sumažinti išmetamo anglies dioksido kiekį ir atsižvelgiant į pagalbą, kurią galima gauti vietos lygiu. UNIDIR pateiks motyvuotas rekomendacijas dėl seminarų vietų, kurias turės apsvarstyti ir patvirtinti vyriausiasis įgaliotinis, pasikonsultavęs su kompetentingais Tarybos organais.
      2.3.5.   Įvadinis ir baigiamasis renginiai

      Įvadiniam renginiui bus skirta viena diena; renginio metu tarptautinei bendruomenei bus pristatyti projekto tikslai ir siekiama užsitikrinti pilietinės visuomenės, mokslo darbuotojų ir NVO paramą įgyvendinant projektą. Bus surengtas vienos dienos trukmės baigiamasis renginys, kuriame bus pristatyti įgyvendinant projektą pasiekti rezultatai. Sprendimas dėl galutinių šių renginių vietų bus priimtas pagal procedūrą, kurią numatyta taikyti atrenkant regioninių seminarų vietas. Įvadinis renginys gali būti surengtas 2010 m. liepos mėn. Parengiamojo komiteto posėdžio metu, atsižvelgiant į tai, kurią dieną bus priimtas šis sprendimas.
      2.3.6.   Papildomi renginiai

      Pirmasis papildomas renginys bus surengtas 2010 m. spalio mėn. įvyksiančio 1-ojo komiteto posėdžio metu (JT Generalinės Asamblėjos 65-oji sesija) ir skirtas tam, kad būtų padidintas Niujorke susirinkusių suinteresuotųjų dalyvių informuotumas apie projektą ir aptarti tam tikri konkretūs esminiai aspektai, susiję su SPG procesu.
      Antrasis papildomas renginys bus surengtas ketvirtame SPG parengiamojo komiteto posėdyje, kuris įvyks 2011 m. Niujorke; jame Niujorke susirinkusiems suinteresuotiesiems dalyviams bus pristatyti įgyvendinant projektą iki tos dienos pasiekti rezultatai.
      Trečiasis papildomas renginys bus surengtas 2011 m. spalio mėn. 1-ojo komiteto posėdžio metu (JT Generalinės Asamblėjos 66-oji sesija); jame Niujorke susirinkusiems suinteresuotiesiems dalyviams bus pristatyti įgyvendinant projektą iki tos dienos pasiekti rezultatai.
      2.4.   Rezultatai. Skleidimas

      ATASKAITOS. PASKELBIMAS
      Po kiekvieno seminaro ir renginio bus parengta trumpa apibendrinta diskusijų ir rekomendacijų bei minčių dėl SPG ir aptartų techninių aspektų ataskaita. Seminarų ataskaitos, parengtos anglų kalba, bus paskelbtos internete ir įrašytos į elektronines duomenų saugojimo laikmenas platinimui.
      Galutinės ataskaitos, kurioje bus analizuojamos septynių regioninių susitikimų ir kitų renginių apibendrintos ataskaitos, projektas bus parengtas ir pateiktas pastaboms pateikti baigiamajame seminare; galutinė ataskaita bus paskelbta internete ir įrašyta į elektronines duomenų saugojimo laikmenas platinimui. Leidinys, kuriame bus apibendrinta galutinė ataskaita, bus paskelbtas internete ir spausdintinėse kopijose.
      3.   Trukmė

      Projekto įgyvendinimo laikotarpis – 24 mėnesiai nuo 3 straipsnio 3 dalyje nurodyto finansavimo susitarimo sudarymo datos.
      4.   Naudos gavėjai

      Naudos iš šio projekto gavėjai – JT valstybės narės, ypatingą dėmesį skiriant valstybinėms institucijoms, atsakingoms už nacionalinės politikos SPG atžvilgiu nustatymą, eksporto kontrolės institucijoms, muitinei ir teisėsaugos pareigūnams, kurie turi gerinti savo turimas žinias, kad pagal būsimą SPG būtų užtikrinta atsakinga prekyba ginklais ir užkirstas kelias neatsakingam įprastinės ginkluotės platinimui. Atrenkant konkrečias valstybes, kurioms bus skirtas projektas, bus remiamasi UNIDIR pasiūlytu galutiniu naudos gavėjų sąrašu, kurį turės apsvarstyti ir patvirtinti vyriausiasis įgaliotinis, pasikonsultavęs su kompetentingais Tarybos organais.
      5.   Įgyvendinantis subjektas

      Šio sprendimo techninis įgyvendinimas bus pavestas UNIDIR. UNIDIR atliks savo užduotį vyriausiojo įgaliotinio atsakomybe. UNIDIR bendradarbiauja su Jungtinių Tautų Nusiginklavimo reikalų biuru (JT NRB) ir JT konferencijos dėl SPG parengiamųjų komitetų biuro nariais.
      Atitinkamais atvejais UNIDIR bendradarbiauja su institucijomis, pavyzdžiui, regioninėmis organizacijomis, analitiniais centrais, NVO ir pramonės sektoriaus atstovais. UNIDIR užtikrins Sąjungos įnašo matomumą, proporcingą jo dydžiui.

         (1)  OL L 335, 2008 12 13, p. 99.


title: 2011/400/ES: 2011 m. birželio 28 d. Tarybos sprendimas, kuriuo iš dalies keičiamas 1999 m. kovo 12 d. Tarybos aktas dėl Europolo pensijų fondo taisyklių patvirtinimo

text:
7.7.2011

               LT

               Europos Sąjungos oficialusis leidinys

               L 179/5

         TARYBOS SPRENDIMAS
   2011 m. birželio 28 d.
   kuriuo iš dalies keičiamas 1999 m. kovo 12 d. Tarybos aktas dėl Europolo pensijų fondo taisyklių patvirtinimo
   (2011/400/ES)
   EUROPOS SĄJUNGOS TARYBA,
   atsižvelgdama į Europolo darbuotojams taikomus Tarnybos nuostatus, išdėstytus 1998 m. gruodžio 3 d. Tarybos akte (toliau – Europolo tarnybos nuostatai) (1), ypač į jų 6 priedėlio 37 straipsnio 3 dalį,
   kadangi:

               (1)

               2009 m. balandžio 6 d. Tarybos sprendimas 2009/371/TVR dėl Europos policijos biuro (Europolo) įsteigimo (2) (toliau – sprendimas dėl Europolo) pakeičia 1995 m. liepos 26 d. Tarybos aktą dėl Konvencijos, grindžiamos Europos Sąjungos sutarties K.3 straipsniu, dėl Europos policijos biuro įsteigimo (Europolo konvencijos) sudarymo (3) (toliau – Europolo konvencija) nuo jo taikymo pradžios datos, t. y. nuo 2010 m. sausio 1 d.;

               (2)

               sprendime dėl Europolo numatyta, kad visos Europolo konvenciją įgyvendinančios priemonės panaikinamos nuo 2010 m. sausio 1 d., nebent sprendime dėl Europolo yra numatyta kitaip;

               (3)

               sprendime dėl Europolo taip pat numatyta, kad Europolo tarnybos nuostatai ir kiti susiję teisės aktai ir toliau taikomi darbuotojams, kurie remiantis to sprendimo 57 straipsnio 2 dalimi neįdarbinti pagal Europos Sąjungos pareigūnų tarnybos nuostatus ir kitų Europos Sąjungos tarnautojų įdarbinimo sąlygas;

               (4)

               sprendime dėl Europolo taip pat numatyta, kad direktoriui, direktoriaus pavaduotojams ir Europolo darbuotojams, įdarbintiems po 2010 m. sausio 1 d., yra taikomi Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygos, kaip nustatyta Reglamente (EEB, Euratomas, EAPB) Nr. 259/68 (4);

               (5)

               sprendime dėl Europolo taip pat numatyta, kad įsipareigojimų pagal visas darbo sutartis, kurias sudarė Europolo konvencija įsteigtas Europolas ir kurios galiojo 2010 m. sausio 1 d., yra laikomasi iki tų sutarčių galiojimo pabaigos dienos, o po sprendimo dėl Europolo taikymo pradžios datos tos sutartys negali būti atnaujinamos remiantis Europolo tarnybos nuostatais;

               (6)

               sprendime dėl Europolo taip pat numatyta, kad pagal sutartis 2010 m. sausio 1 d. dirbantiems darbuotojams suteikiama galimybė sudaryti laikinųjų darbuotojų arba sutartininkų sutartis remiantis Europos Sąjungos kitų tarnautojų įdarbinimo sąlygomis. Keli darbuotojai šia galimybe pasinaudojo;

               (7)

               todėl pagal Europolo tarnybos nuostatus toliau įdarbinamų darbuotojų skaičius ir atitinkamai pagal Europolo tarnybos nuostatų 6 priedėlio 37 straipsnio 1 dalį į Europolo pensijų fondą mokamos įmokos nuo 2010 m. sausio 1 d. tolygiai mažėjo ir nebebus mokamos, kai nustos galioti paskutinė darbo sutartis, kuriai taikomi Europolo tarnybos nuostatai;

               (8)

               todėl fondo valdymas turi būti keičiamas atsižvelgiant į sumažėjusią įmokų ir išmokų, kurias turi mokėti fondas, apimtį, sumažinant fondo valdybos narių ir jo posėdžių skaičių;

               (9)

               be to, tikslinga nustatyti, kad savo užduotis vykdydami valdybos nariai asmeninę atsakomybę prisiima tik už didelį aplaidumą ir rimtus pažeidimus;

               (10)

               fondo įsipareigojimai taip pat turi nustoti galioti anksčiau nei numatyta jį įsteigiant. Tuo atveju, jei fondo turto nepakaktų jo įsipareigojimams įvykdyti, trūkumas turėtų būti padengtas iš Europolo biudžeto. Atsižvelgiant į dabartinę finansinę fondo padėtį, ši galimybė atrodo teorinė, juo labiau, kad Europolas perdraudė riziką, kylančią dėl jo įsipareigojimų pagal Europolo tarnybos nuostatų 63–71 straipsnius sudarydamas invalidumo ir maitintojų netekimo pensijų draudimo sutartis;

               (11)

               todėl 1999 m. kovo 12 d. Tarybos aktas dėl Europolo pensijų fondo taisyklių patvirtinimo (5) turėtų būti atitinkamai iš dalies pakeistas. Tame akte taip pat turėtų būti padaryti kiti techniniai pakeitimai, susiję su sprendimo dėl Europolo įsigaliojimu,

         PRIĖMĖ ŠĮ SPRENDIMĄ:
   1 straipsnis
   1999 m. kovo 12 d. Tarybos aktas dėl Europolo pensijų fondo taisyklių patvirtinimo iš dalies keičiamas taip:

               1.

               1 straipsnyje įrašomas šis punktas:
               „aa)   sprendimas dėl Europolo– 2009 m. balandžio 6 d. Tarybos sprendimas dėl Europos policijos biuro (Europolo) įsteigimo (6) kuriuo pakeičiama Europolo konvencija;

               2.

               1 straipsnio b punktas pakeičiamas taip:
               „b)   Europolas– Europos policijos biuras, įsteigtas sprendimu dėl Europolo;“.

               3.

               1 straipsnio g punktas pakeičiamas taip:
               „g)   Europolo valdyba– Europolo valdyba, kaip nurodyta sprendimo dėl Europolo 37 straipsnio 1 dalyje;“.

               4.

               1 straipsnis papildomas šiuo punktu:
               „h)   Europolo personalo komitetas– personalo komitetas, įsteigtas pagal Tarnybos nuostatų 4 straipsnį, arba, jei jo nebebūtų, personalo komitetas, nurodytas Europos Sąjungos pareigūnų tarnybos nuostatų (7) 9 straipsnio 1 punkte.

               5.

               3 straipsnio 1 dalies g punktas pakeičiamas taip:

                           „g)

                           kitos pajamos, įskaitant pagal 12b straipsnį iš Europolo gautus išskirtinius įnašus.“

               6.

               3 straipsnio 2 dalies d punkte išbraukiami žodžiai „arba pageidaujamos“.

               7.

               4 straipsnio 2 dalis pakeičiama taip:
               „2.   Valdybą sudaro 4 nariai.“

               8.

               4 straipsnio 3 dalis pakeičiama taip:
               „3.   Du narius iš keturių skiria Europolo valdyba, trečią – Europolas, o ketvirtą – Europolo personalo komitetas. Kiekvienam nariui Valdybos posėdžiuose gali padėti ne daugiau kaip du ekspertai; visas išlaidas išorės ekspertams fondas padengs tik tuo atveju, jei taip nuspręs Valdyba.“

               9.

               4 straipsnio 7 dalyje žodžiai „sekretorius bet kuriuo atveju turi būti vienas iš Europolo arba Europolo personalo komiteto paskirtų narių“ pakeičiami žodžiais „sekretorius bet kuriuo atveju turi būti Europolo paskirtas narys arba Europolo personalo komiteto paskirtas narys“.

               10.

               5 straipsnis papildomas šia dalimi:
               „6.   Valdyba ir jos nariai atstovauja visų dalyvių interesams ir Europolo interesams.“

               11.

               6 straipsnio 1 dalyje žodžiai „du kartus“ pakeičiami žodžiais „vieną kartą“.

               12.

               7 straipsnio 1 dalis pakeičiama taip:
               „1.   Valdybos sprendimai gali būti priimami tik tuose posėdžiuose, kuriuose dalyvauja bent vienas Europolo valdybos paskirtas narys ir kitų šalių atstovai.“

               13.

               8 straipsnio 1 dalyje žodžiai „išsprendžiamumo, likvidumo, rentabilumo“ pakeičiami žodžiais„ mokumo, likvidumo, pelningumo“.

               14.

               10 straipsnio 3 dalies antras sakinys pakeičiamas taip:
               „Šiuo tikslu Valdyba paskiria atestuotą apskaitininką, registruotą pagal taikomus Nyderlandų teisės aktus.“

               15.

               10 straipsnio 4 dalis pakeičiama taip:
               „4.   Europolo valdybai pateikiama metinė ataskaita, kurią tikrina Europos Audito Rūmai, pagal sprendimo dėl Europolo 43 straipsnį ir 58 straipsnio 2 dalies a punktą.“

               16.

               Įrašomas šis straipsnis:
               „12a straipsnis
               Finansinės atsakomybės ribojimas
               1.   Valdybos nariai atleidžiami nuo atsakomybės už reikalavimus, susijusius su 5 straipsnyje nurodytų jų užduočių vykdymu.
               2.   Europolas garantuoja, kad Valdybos nariams bus atlyginta žala dėl reikalavimų atlyginti nuostolius, pateiktų fondo dalyvių ir (arba) kitų suinteresuotųjų šalių, susijusių su 5 straipsnyje nurodytų jų užduočių vykdymu.
               3.   Nukrypstant nuo šio straipsnio 1 ir 2 dalių, Valdybos nariai prisiima finansinę atsakomybę už didelį neatsargumą ir rimtus pažeidimus, įskaitant, be kita ko, sukčiavimą, korupciją, lėšų pasisavinimą ir vagystę.“

               17.

               Įrašomas šis straipsnis:
               „12b straipsnis
               Fondo turto stebėsena
               1.   Valdyba ne tik parengia ataskaitą pagal 10 straipsnį, bet ir kiekvieną ketvirtį parengia finansinę ataskaitą dėl fondo įsipareigojimų padengimo koeficiento stebėsenos. Jei padengimo koeficientas mažesnis už Nyderlandų Pensioenwet 132 straipsnyje nurodytą ribinę vertę, Valdyba atlieka rizikos įvertinimą, kad įvertintų galimą fondo nemokumą per penkerius artimiausius biudžetinius metus. Rezultatai pranešami Europolo valdybai ir Europolo direktoriui nurodant priežastis, siūlomas prevencines priemones, numatomą finansinės padėties raidą ir numatomą kiekvienų biudžetinių metų pinigų srautų poreikį, kuriam reikia išimtinių Europolo įnašų.
               2.   Nepaisant galimybės likviduoti fondą pagal 13 straipsnį, Europolas padengia lėšų trūkumą, jei Europolo pensijų fondo turto nepakanka jo įsipareigojimams, išskyrus įsipareigojimus, numatytus pagal Europolo perdraudimo sistemas, įvykdyti.“

               18.

               13 straipsnio 1 dalis pakeičiama taip:
               „1.   Fondas įsteigtas neribotam laikui. Jis gali būti likviduotas tik vieningu Tarybos sprendimu. Toks sprendimas priimamas remiantis Europolo valdybos pasiūlymu, pateiktu jį išnagrinėjus Valdyboje.“

               19.

               14 straipsnis panaikinamas.

         2 straipsnis
   Šis sprendimas įsigalioja kitą dieną po jo priėmimo.

      Priimta Liuksemburge 2011 m. birželio 28 d.

            Tarybos vardu

            Pirmininkas

         FAZEKAS S.

      (1)  OL C 26, 1999 1 30, p. 23.

      (2)  OL L 121, 2009 5 15, p. 37.

      (3)  OL C 316, 1995 11 27, p. 1.

      (4)  OL L 56, 1968 3 4, p. 1.

      (5)  Žr. dok. 5397/99 Tarybos dokumentų viešajame registre: http://register.consilium.eu.int/.

      (6)  OL L 121, 2009 5 15, p. 37.“,

      (7)  OL L 56, 1968 3 4, p. 1.“;


Svarbus teisinis pranešimas

|

52005DP0268(01)

Europos Parlamento sprendimas dėl prašymo ginti Umberto Bossi imunitetą ir privilegijas (2004/2101(IMM))

Oficialusis leidinys 157 E , 06/07/2006 p. 0069 - 0070

		P6_TA(2005)0268Prašymas ginti Umberto Bossi imunitetą ir privilegijas--------------------------------------------------


title: 2009 m. gruodžio 1 d. Europos Vadovų Tarybos sprendimas, priimtas gavus Komisijos pirmininko sutikimą dėl Sąjungos vyriausiojo įgaliotinio užsienio reikalams ir saugumo politikai paskyrimo

text:
2.12.2009

               LT

               Europos Sąjungos oficialusis leidinys

               L 315/49

      EUROPOS VADOVŲ TARYBOS SPRENDIMAS,
   priimtas gavus Komisijos pirmininko sutikimą
   2009 m. gruodžio 1 d.
   dėl Sąjungos vyriausiojo įgaliotinio užsienio reikalams ir saugumo politikai paskyrimo
   (2009/880/ES)
   EUROPOS VADOVŲ TARYBA,
   atsižvelgdama į Europos Sąjungos sutartį, ypač į jos 18 straipsnio 1 dalį,
   kadangi:

               (1)

               Lisabonos sutartimi sukuriama nauja Sąjungos vyriausiojo įgaliotinio užsienio reikalams ir saugumo politikai pareigybė.

               (2)

               Pagal Protokolo (Nr. 36) dėl pereinamojo laikotarpio nuostatų 5 straipsnį ir kaip numatyta prie Lisabonos sutartį priėmusios Tarpvyriausybinės konferencijos Baigiamojo akto pridėtoje Deklaracijoje (Nr. 12), Sąjungos vyriausiasis įgaliotinis užsienio reikalams ir saugumo politikai, paskirtas Komisijos kadencijos laikotarpiu, turėtų tapti Komisijos nariu iki Komisijos kadencijos pabaigos.

               (3)

               Sąjungos vyriausiasis įgaliotinis užsienio reikalams ir saugumo politikai turėtų būti paskirtas,

         PRIĖMĖ ŠĮ SPRENDIMĄ:
   1 straipsnis
   Baronienė Catherine Margaret ASHTON OF UPHOLLAND skiriama Sąjungos vyriausiąja įgaliotine užsienio reikalams ir saugumo politikai laikotarpiui nuo 2009 m. gruodžio 1 d. iki dabartinės Komisijos kadencijos pabaigos.
   2 straipsnis
   Apie šį sprendimą Baronienei Catherine Margaret ASHTON OF UPHOLLAND praneša Europos Vadovų Tarybos pirmininkas.
   Jis skelbiamas Europos Sąjungos oficialiajame leidinyje.

      Priimta Briuselyje 2009 m. gruodžio 1 d.

            Europos Vadovų Tarybos vardu

            Pirmininkas

         H. VAN ROMPUY


title: 2010/41/ES, Euratomas: 2010 m. sausio 22 d. Tarybos sprendimas, priimtas bendru sutarimu su išrinktuoju Komisijos pirmininku, dėl kitų asmenų, kuriuos ji siūlo skirti Komisijos nariais, sąrašo patvirtinimo, kuriuo panaikinamas ir pakeičiamas Sprendimas 2009/903/ES

text:
26.1.2010

               LT

               Europos Sąjungos oficialusis leidinys

               L 20/5

         TARYBOS SPRENDIMAS,
   priimtas bendru sutarimu su išrinktuoju Komisijos pirmininku,
   2010 m. sausio 22 d.
   dėl kitų asmenų, kuriuos ji siūlo skirti Komisijos nariais, sąrašo patvirtinimo, kuriuo panaikinamas ir pakeičiamas Sprendimas 2009/903/ES
   (2010/41/ES, Euratomas)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 17 straipsnio 3 dalį, 4 dalį ir 7 dalies antrą pastraipą,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   kadangi:

               (1)

               Dėl aplinkybių, susijusių su Lisabonos sutarties ratifikavimo procesu, 2004 m. lapkričio 22 d. paskirtos Komisijos nariai toliau ėjo pareigas po 2009 m. spalio 31 d., kol bus užbaigtas naujos sudėties Komisijos paskyrimo procesas, vadovaujantis Europos Sąjungos sutarties, su pakeitimais, padarytais Lisabonos sutartimi, nuostatomis.

               (2)

               Iki 2014 m. spalio 31 d. turi būti paskirta naujos sudėties Komisija, kurią sudarytų po vieną kiekvienos valstybės narės pilietį, įskaitant pirmininką ir Sąjungos vyriausiąjį įgaliotinį užsienio reikalams ir saugumo politikai.

               (3)

               Europos Vadovų Taryba kandidatu į Komisijos pirmininkus Europos Parlamentui pasiūlė José Manuel DURÃO BARROSO, ir Europos Parlamentas išrinko šį kandidatą.

               (4)

               Vadovaujantis Europos Sąjungos sutarties 18 straipsnio 1 dalimi, Europos Vadovų Taryba, gavusi Komisijos pirmininko sutikimą, paskiria Sąjungos vyriausiąjį įgaliotinį užsienio reikalams ir saugumo politikai.

               (5)

               2009 m. gruodžio 4 d. Sprendimu 2009/903/ES (1) Taryba bendru sutarimu su išrinktuoju Komisijos pirmininku patvirtino sąrašą kitų asmenų, kuriuos ji siūlo skirti Komisijos nariais iki 2014 m. spalio 31 d.

               (6)

               Bendru sutarimu su išrinktuoju Komisijos pirmininku reikia panaikinti Sprendimą 2009/903/ES, kad jame pateikiamas sąrašas nebūtų pateiktas Europos Parlamentui balsuojant patvirtinti, ir jį pakeisti šiuo sprendimu.

               (7)

               Vadovaujantis Europos Sąjungos sutarties 17 straipsnio 7 dalies trečia pastraipa, pirmininką, Sąjungos vyriausiąjį įgaliotinį užsienio reikalams ir saugumo politikai ir kitus Komisijos narius kolektyviai balsuodamas tvirtina Europos Parlamentas,

         PRIĖMĖ ŠĮ SPRENDIMĄ:
   1 straipsnis
   Taryba, bendru sutarimu su išrinktuoju Komisijos pirmininku José Manuel DURÃO BARROSO, siūlo Komisijos nariais iki 2014 m. spalio 31 d. skirti šiuos asmenis:

               Joaquín ALMUNIA AMANN

               László ANDOR

               Michel BARNIER

               Dacian CIOLOȘ

               John DALLI

               Maria DAMANAKI

               Karel DE GUCHT

               Štefan FÜLE

               Máire GEOGHEGAN-QUINN

               Kristalina GEORGIEVA

               Johannes HAHN

               Connie HEDEGAARD

               Siim KALLAS

               Neelie KROES

               Janusz LEWANDOWSKI

               Cecilia MALMSTRÖM

               Günther H. OETTINGER

               Andris PIEBALGS

               Janez POTOČNIK

               Viviane REDING

               Olli REHN

               Maroš ŠEFČOVIČ

               Algirdas Gediminas ŠEMETA

               Antonio TAJANI

               Androulla VASSILIOU

         2 straipsnis
   Sprendimas 2009/903/ES yra panaikinamas.
   3 straipsnis
   Šis sprendimas pateikiamas Europos Parlamentui.

      Jis skelbiamas Europos Sąjungos oficialiajame leidinyje.
      Priimta Briuselyje 2010 m. sausio 22 d.

            Tarybos vardu

            Pirmininkas

         M. Á. MORATINOS

      (1)  OL L 321, 2009 12 8, p. 51.


title: 2006 m. gruodžio 5 d. Europolo valdybos sprendimas, kuriuo susitariama dėl Europolo nustatytų sąlygų ir procedūrų, taikomų koreguojant sumas, paminėtas 1999 m. lapkričio 16 d. Europolo valdybos sprendimo dėl Europolui skirtų mokesčių, kuriais apmokestinama Europolo personalo alga ir tarnybinės pajamos, priedėlyje

text:
13.1.2007

               LT

               Europos Sąjungos oficialusis leidinys

               L 8/69

      EUROPOLO VALDYBOS SPRENDIMAS

   2006 m. gruodžio 5 d.
   kuriuo susitariama dėl Europolo nustatytų sąlygų ir procedūrų, taikomų koreguojant sumas, paminėtas 1999 m. lapkričio 16 d. Europolo valdybos sprendimo dėl Europolui skirtų mokesčių, kuriais apmokestinama Europolo personalo alga ir tarnybinės pajamos, priedėlyje
   (2007/33/EB)
   EUROPOLO VALDYBA,
   atsižvelgdama į Protokolą, sudarytą remiantis Europos Sąjungos sutarties K.3 straipsniu ir Europolo konvencijos 41 straipsnio 3 dalimi dėl Europolo, jo organų narių, direktoriaus pavaduotojų ir darbuotojų privilegijų ir imunitetų (1), ypač į jos 10 straipsnį,
   kadangi:

               (1)

               2006 m. gruodžio 4 d. Taryba nusprendė nuo 2005 m. liepos 1 d. atgaline data 1,6 % pakoreguoti Europolo pareigūnų algas ir tarnybines pajamas.

               (2)

               2006 m. gruodžio 5 d. valdyba nusprendė padidinti 1999 m. lapkričio 16 d. valdybos sprendimo (2) priedėlio 4 straipsnyje paminėtas sumas tuo pačiu procentiniu dydžiu nuo tos pačios dienos, kaip nustatyta 1 punkte paminėtame 2006 m. gruodžio 4 d. Tarybos sprendime.

               (3)

               Pagal tą patį 2006 m. gruodžio 5 d. valdybos sprendimą tokiu būdu nustatytos vertės turi būti paskelbtos Europos Sąjungos oficialiajame leidinyje,

         NUSPRENDĖ:
   1 straipsnis
   Nuo 2005 m. liepos 1 d.:

               1)

               1999 m. lapkričio 16 d. Europolo valdybos sprendimo priedėlio 4 straipsnio pirmajame sakinyje paminėta vertė pakeičiama 112,00 EUR suma.

               2)

               1999 m. lapkričio 16 d. Europolo valdybos sprendimo priedėlio 4 straipsnyje pateiktoje lentelėje išvardytos vertės, išreikštos euro vienetais, pakeičiamos taip:

                           8 % sumoms nuo 112,00 EUR iki 1 972,82 EUR

                           10 % sumoms nuo 1 972,83 EUR iki 2 717,25 EUR

                           12,5 % sumoms nuo 2 717,26 EUR iki 3 114,12 EUR

                           15 % sumoms nuo 3 114,13 EUR iki 3 536,55 EUR

                           17,5 % sumoms nuo 3 536,56 EUR iki 3 933,45 EUR

                           20 % sumoms nuo 3 933,46 EUR iki 4 318,14 EUR

                           22,5 % sumoms nuo 4 318,15 EUR iki 4 715,00 EUR

                           25 % sumoms nuo 4 715,01 EUR iki 5 099,71 EUR

                           27,5 % sumoms nuo 5 099,72 EUR iki 5 496,58 EUR

                           30 % sumoms nuo 5 496,59 EUR iki 5 881,29 EUR

                           32,5 % sumoms nuo 5 881,30 EUR iki 6 278,16 EUR

                           35 % sumoms nuo 6 278,17 EUR iki 6 663,47 EUR

                           40 % sumoms nuo 6 663,48 EUR iki 7 060,35 EUR

                           45 % sumoms virš 7 060,36 EUR.

         2 straipsnis
   Šis sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja kitą dieną po jo priėmimo dienos.

      Priimta Hagoje, 2006 m. gruodžio 5 d.

         Kari RANTAMA

            Valdybos pirmininkas

      (1)  OL C 221, 1997 7 19, p. 2.

      (2)  OL C 65, 2001 2 28, p. 8.


title: 1996 m. sausio 29 d. Tarybos Sprendimas dėl Europos bendrijos, Europos anglių ir plieno bendrijos ir Europos atominės energijos bendrijos bei Moldovos Respublikos laikinojo susitarimo dėl prekybos ir su prekyba susijusių klausimų sudarymo Europos bendrijos vardu

text:
Svarbus teisinis pranešimas

|

31996D0161

Oficialusis leidinys L 040 , 17/02/1996 p. 0010 - 0010

		Tarybos Sprendimas1996 m. sausio 29 d.dėl Europos bendrijos, Europos anglių ir plieno bendrijos ir Europos atominės energijos bendrijos bei Moldovos Respublikos laikinojo susitarimo dėl prekybos ir su prekyba susijusių klausimų sudarymo Europos bendrijos vardu(96/161/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį kartu su 228 straipsnio 2 dalies pirmuoju sakiniu,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi laukiant 1994 m. lapkričio 28 d. Briuselyje pasirašyto Partnerystės ir bendradarbiavimo susitarimo įsigaliojimo, būtina patvirtinti Europos bendrijos, Europos anglių ir plieno bendrijos ir Europos atominės energijos bendrijos bei Moldovos Respublikos laikinąjį susitarimą dėl prekybos ir su prekyba susijusių klausimų, pasirašytą 1995 m. spalio 2 d. Liuksemburge,NUSPRENDĖ:1 straipsnisEuropos bendrijos vardu patvirtinamas Europos bendrijos, Europos anglių ir plieno bendrijos ir Europos atominės energijos bendrijos bei Moldovos Respublikos laikinasis susitarimas dėl prekybos ir su prekyba susijusių klausimų kartu su Protokolu ir deklaracijomis,Šie tekstai pridedami prie šio sprendimo.2 straipsnisTarybos pirmininkas pateikia pranešimą Europos bendrijos vardu, kaip numatyta Laikinojo susitarimo 35 straipsnyje [2].Priimta Briuselyje, 1996 m. sausio 29 d.Tarybos varduPirmininkasS. Agnelli[1] OL C 339, 1995 12 18.[2] Laikinojo susitarimo įsigaliojimo dieną Tarybos Generalinis sekretoriatas paskelbs Europos Bendrijų oficialiajame leidinyje.--------------------------------------------------